6 nafar mehnat muhojiri O‘zbekistonga qaytarildi

Usmonjon va uning onasidan tashqari ikki singlisi va yana ikki nafar vatandoshimiz muhojirlikning qattiq nonini yeyman deb Istanbulda ko‘p qiyinchiliklarga uchraydilar. Kimisidir ellik yoshni qoralab qo‘yganiga qaramasdan begona xonadonda yoshi katta insonlarga enagalik qilgan bo‘lsa, yana kimdir hali balog‘at yoshiga yetmasdan goh ustachilik, goh tikuvchilik fabrikasida ishlab ko‘radi. Ammo muammolarning keti uzilmaydi...
O‘zbekistonning Istanbul shahridagi Bosh konsulxonasi va Tashqi mehnat migratsiyasi agentligiga qilingan murojaat vatandoshlarimiz foydasiga hal bo‘ldi.
Kuni kecha ushbu fuqarolarimiz Istanbul xalqaro aeroportidan O‘zbekistonga uchib ketdilar. Ularning yo‘l xarajatlari mutasaddilar tomonidan to‘lab berildi.
To‘liq videoni Uzbek.Life'ning YouTube'dagi kanalida tomosha qiling.
Isfandiyor Burgutboyev,
Uzbek.Life'ning Turkiyadagi kolumnisti